Wp/neu/Arturo Alfandari

Arturo Alfandari (Fransale/Italale) (nasat l'8. Jun 1888 in Italye ― mortat l'1. Mey 1969) sir un belga diplomat ed ex-oficer, an linguist. Inte l'anyos 1930as e 1960as il sir kreat e publikat Neo, un konstruata adlinguo.

Arturo Alfandari ir un gran sap pri internasyonas linguos, il an konir ben lo fort e popleso d Esperanto. Dok Esperanto no le plir sufe e as lo grun de sa open il indikir lo fakto ke in Esperanto vortos sar tro longas. Alfandari no libir et longeso e il openir it mankar d eufonio. Les il lo perfa monda linguo nesar un bel ritmik. It le ar dukat al kreazo de Neo, lo linguo kon mul kurtas vortos. Uske lo nam "Neo" sar kurta. Lo dua argument kontre Esperanto ar l exeda ut de prefixos e sufixos nel linguo de Zamenhof e ende, unos argument par si an l ezisto de cirkonflex letros, ki parsar abonde in Esperantas textos, mo dey Neo sar frida. So car ke lo prima publikazo de Neo oxir nel anyo 1937 van Arturo Alfandari sir kuarisnonanya. Malixe it no ganir suf interes she jensos e Alfandari shir atendi nok duiskuar anyos us 1961 ut ende gani lo suxes. Do i publikat l exela libro "Cours Pratique de Neo. Deuxieme Langue" in fransal (anyo 1961), Neo atirir atenso de interlinguistos. Sun Neo jir ben popla e Alfandari, ki sir dan plu as sepisanya aktive propagir lo linguo. Il editir Neo- magazinyo, publikir buletinos e broxelos e plu tarde in 1965 e 1966 os muy bon libro in fransal e doe in anglal - "Rapid Method Of Neo". So of parlir ke Neo pir ji plu vika as Interlingua o uske as Esperanto. Malixe Alfandari no pir long joyi de sa suxes, den il sun egrensir. L egro jir pluplue serya. Do i vivat otisun anyos lo talenta kreer de Neo mortir l un meyo 1969.

Konexilos

 * https://www.wikidata.org/wiki/Q4801697
 * Ki sir Arturo Alfandari